open-index/open-wikipedia-markdown huggingface dataset:
The Limey – kostaja Lontoosta

**The Limey – kostaja Lontoosta** (*The Limey*) on vuonna 1999 ensi-iltansa saanut Steven Soderberghin ohjaama elokuva.

## Juoni
Vankilasta vapautunut entinen brittirikollinen matkustaa Los Angelesiin selvittääkseen, kuka murhasi siellä hänen tyttärensä. Hän kokee melkoisen kulttuurishokin, eikä osaa toimia oikealla tavalla. Toisen entisen rikollisen kanssa hän saa selville, että tyttärellä oli ollut suhde musiikkituottajaan, joka nyt seurustelee toisen nuoren naisen kanssa. Ikääntyvä, tyttären tuntenut näyttelijänainen saa miehen tajuamaan epäonnistumisensa isän roolissa.

## Roolit

## Lähteet
Kokodantien taistelut

**Kokodantien taistelut** olivat toisessa maailmansodassa joukko taisteluita japanilaisten ja liittoutuneiden välillä Kokodantien alueilla Uudessa-Guineassa. Epäonnistuttuaan Port Moresbyn valtauksessa Korallimeren taistelussa, japanilaiset yrittivät vallata kaupungin hyökkäämällä Kokodantien ja Owen Stanley Range vuoriston kautta. Hyökkäys aloitettiin 21. heinäkuuta 1942, jolloin japanilaiset etenivät kokodantietä pitkin Awalaan ja Kokodaan. Australialaiset yrittivät vallata Kokodan takaisin 8. elokuuta mutta epäonnistuivat joutuen vetäytymään Denikiin. Japanilaiset hyökkäsivät Isuravan kaupunkiin kohdaten kovaa vastarintaa. Australialaiset joukot vetäytyivät taistelun seurauksena Efogiin ja Myolaan. Myöhemmin japanilaiset pakottivat australialaiset vetäytymään Ioribaiwaan. 17. syyskuuta japanilaisten eteneminen pysähtyi Imita Ridgen lähistölle kovan vastarinnan myötä. Saatuaan lisäjoukkoja australialaiset aloittivat vastahyökkäyksen 24. syyskuuta pakottaen japanilaiset perääntymään valtaamiltaan alueilta. Kokoda vallattiin lopullisesti takaisin japanilaisilta 2. marraskuuta. Lopulta 16. marraskuuta mennessä japanilaiset oli ajettu pois valtaamiltaan alueilta. Myöhemmin vetäytyneet japanilaisjoukot ottivat osaa Buna-Gonan taisteluun, jonka myös hävisivät.
Azzam

**Azzam** on yksityinen Lürssen Yachtin valmistama huvijahti, jonka suunnittelivat kaksi kroatialaista Bartul ja Marko. 180-metrinen jahti laskettiin vesille 5. huhtikuuta 2013 ja se on siten valmistuessaan maailman suurin ja nopeakulkuisin yksityinen huvijahti. Aluksen leveys on 20,8 metriä ja sen syväys on erityisen pieni ainoastaan 4,3 metriä. 
Aluksen tilaajan uskotaan olevan Saudi-Arabian kuningashuoneeseen kuuluva prinssi Walid Ibn Talal.

## Teknisiä tietoja
Azzam on 180 metriä pitkä, laivamoottoreiden teho on noin 69 megawattia ja huippunopeudeksi arvioidaan jopa 30 solmua (55,6 km/h). Huvijahdin on suunnitellut Italiassa toimiva Nauta Yachts, sen sisustus on Christophe Leonin käsialaa. Aluksen suunnittelu kesti vuoden ja rakennusvaihe yli kolme vuotta.

## Lähteet

## Aiheesta muualla
* Kuvia jahdista
* Daily Mail -lehden uutinen vesillelaskusta (englanniksi)
* Miljardöörien lelut (saksaksi)
* (Superyachts.com) 
* http://www.superyachts.com/news/lürssen-launch-azzam:-the-largest-yacht-in-the-world-2374.htm 
* http://www.lurssen.com/en/meta/news-and-media.php/newsevents/en/luerssen.de/news/id/73
Leipää ja tulppaaneja

**Leipää ja tulppaaneja** (*Pane e tulipani*) on vuonna 2000 ensi-iltansa saanut Silvio Soldinin ohjaama romanttinen komediaelokuva, jonka pääosissa nähdään Licia Maglietta, Bruno Ganz, Giuseppe Battiston, Antonio Catania ja Marina Massironi.

## Juoni
Italialainen kotirouva Rosalba Barletta (Maglietta) ei jaksa odottaa kiireistä aviomiestään pariskunnan lomapaikkaan, vaan lähtee liftaamaan takaisin kotiin. Hän keksii kulkea Venetsian kautta, löytää sieltä majapaikan ja uuden rakkauden ravintoloitsija Fernandon (Ganz) avulla ja alkaa viihtyä kaupungissa. Sillä välin aviomies palkkaa tumpelon putkimiehen (Battiston) yksityisetsiväksi vaimoa etsimään. Hän löytääkin Rosalban, mutta rakastuu tämän naapuriin ja soittaa Rosalban aviomiehelle, että ottaa eron tehtävästä, koska mitään ei löydy. Seuraavaksi paikalle saapuu aviomiehen rakastajatar, joka pakottaa Rosalban lähtemään kanssaan takaisin kotiin. Fernando lähtee hänen peräänsä ja taivuttelee naisen palaamaan luokseen Venetsiaan.

## Rooleissa

## Musiikki

## Lähteet
Joseph de Villèle

**Joseph de Villèle** (14. huhtikuuta 1773 Toulouse – 13. maaliskuuta 1854 Toulouse)  oli ranskalainen kreivi ja poliitikko. Ultrarojalistinen Villèle toimi Ranskan pääministerinä vuosina 1821–1828, suuren osan restauraatioajasta.

Villèle palveli alkujaan Ranskan laivastossa, muun muassa Länsi- ja Itä-Intiassa, ja keräsi tänä aikana huomattavan omaisuuden. Hän palasi Ranskaan vuonna 1807 ja kohosi seuraavana vuonna pienen kotipaikkakuntansa pormestariksi. Vuonna 1815 hänestä tuli Toulousen pormestari. Villèle oli kuulunut vuodesta 1813 Les Chevaliers de la Foi (”Uskon ritarit”) -nimiseen rojalistiseen salaseuraan ja vuosina 1815–1816 hän oli edustajainkamarin jäsenenä. Hän toimi salkuttomana ministerinä 1820–1821. De Richelieun hallituksen kaaduttua syksyllä 1821 Villèle kohosi ensin valtiovarainministeriksi ja sitten hallituksen tosiasialliseksi johtajaksi. Muodollisesti hänestä tuli pääministeri seuraavana vuonna, jolloin hän sai myös kreivin arvon.

Villèle järjesti opposition tukahduttamiseksi vuonna 1822 tiukan sensuurin ja vuonna 1825 hänen hallituksensa maksoi uuden kuninkaan Kaarle X:n toiveesta suuret korvaukset vallankumouksen aikana maaomaisuutensa menettäneille emigranteille. Korvaukset rahoitettiin laskemalla valtion velkakirjoille maksettavaa korkoa. Kaikkiaan Villèlen pääministerikausi merkitsi konservatiivisten ja katolisten voimien vahvistumista yhteiskunnassa. Hänen politiikkansa muodostuikin kiistellyksi ja kansakuntaa jakavaksi. Oikeisto menetti enemmistönsä edustajainkamarinvaaleissa vuonna 1827 ja Villèle erosi pääministerin tehtävistä seuraavan vuoden tammikuussa. Kaarle X nimitti hänen tilalleen maltillisemman Jean-Baptiste Martignacin. Villèle ei tämän jälkeen enää osallistunut politiikkaan.

## Lähteet

## Aiheesta muualla

*Joseph de Villèle  Assemblée Nationale
Ding Dong! (albumi)

**Ding Dong!** on Krista Siegfridsin esikoisalbumi, joka julkaistiin 10. toukokuuta 2013. Albumi sisältää kappaleen ”Marry Me”, jolla Siegfrids edusti Suomea vuoden 2013 Eurovision laulukilpailussa. Albumi debytoi Suomen virallisen listan sijalla 24 ja nousi ylimmillään sijalle 19.

Helmikuussa 2013 julkaistu ”Marry Me” -single nousi julkaisunsa jälkeen lataus- sekä radiolistan kuudenneksi. Kappaleesta julkaistiin Elias Koskimiehen ohjaama musiikkivideo.

Levyn kappaleista suurimman osan Siegfrids on tehnyt Erik Nyholmin, Kristofer Karlssonin ja Jessika Lundströmin kanssa, esimerkiksi ”Can you see me?” -kappale on Siegfridsin ja Erik Nyholmin käsialaa. Levyllä vaikuttaa myös muitakin lauluntekijöitä. Ainoat kappaleet, joiden teossa Siegfrids ei ole ollut mukana, ovat ”Your boyfriend” ja ”Under my skin”.

## Kappaleet
#
#
#
#
#
#
#
#
#
#

## Arvostelut
* Rumba: 

## Lähteet

## Aiheesta muualla
* Anna Amaizin: Krista Siegfrids: Ding Dong! Lily.fi 10.5.2013.
* Tony Latva: Ding Dong! Viisukuppila.fi 17.5.2013.
Greg Zanon

**Greg Zanon** (s. 5. kesäkuuta 1980 Burnaby, Brittiläinen Kolumbia) on kanadalainen jääkiekkoilija, pelipaikaltaan puolustaja.

## Ura
Zanon pelasi ennen ammattilaisuraansa kolme kautta (1996–1999) juniorisarja BCHL:ssä, joukkueinaan Victoria Salsa ja South Surrey Eagles, sekä neljä kautta (1999–2003) yliopistosarja CCHA:ssa, joukkueenaan Nebraska–Omaha Mavericks. Hän toimi viimeisellä yliopistokaudellaan joukkueensa kapteenina.

Zanon sai NHL-varauksen, kun Ottawa Senators varasi hänet  viidennellä kierroksella, mutta aloitti ammattilaisuransa vuonna 2003 Nashville Predatorsin farmijoukkueessa Milwaukee Admiralsissa. Hän oli voittamassa vuonna 2004 AHL:n mestaruutta Calder Cupia. NHL:ssä hän debytoi kaudella 2005–2006, jolla pelasi neljä runkosarjaottelua, ja vakiinnutti paikkansa Nashville Predatorsin NHL-kokoonpanossa kaudella 2006–2007, jolla pelasi 66 runkosarja- ja viisi pudotuspeliottelua. 

Heinäkuussa 2009 Zanon teki vapaana pelaajana sopimuksen Minnesota Wildin kanssa, jossa pelasi helmikuuhun 2012 asti. Hän pelasi loppukauden 2011–2012 Boston Bruinsissa, joka hankki hänet vaihdossa Steven Kampferiin. Heinäkuussa 2012 hän siirtyi vapaana pelaajana Colorado Avalancheen. 

Zanon oli pelannut kauden 2011–2012 loppuun mennessä NHL:ssä 449 runkosarja- ja 18 pudotuspeliottelua. Tehopisteitä hän oli tehnyt runkosarjassa 56 (12 maalia ja 44 syöttöpistettä), eniten kaudella 2009–2010 (15 tehopistettä, kaksi maalia ja 13 syöttöpistettä), ja pudotuspeleissä viisi (kaikki syöttöpisteitä).  	

## Lähteet

## Aiheesta muualla
*
Full Frontal

**Full Frontal** (*Full Frontal*) on vuonna 2002 ensi-iltansa saanut Steven Soderberghin ohjaama elokuva. Se kuvaa yhtä päivää Hollywoodissa asuvien henkilöiden elämässä. Elokuva kuvattiin digitaaliselle videolle alle kuukaudessa, ja sen kerrontatapa hämärtää todellisuuden ja fiktion rajoja niin, ettei katsoja voi aina olla varma katsooko elokuvaa vai sen henkilöhahmojen kuvaamaa elokuvaa elokuvassa.

## Näyttelijät

Lähde: 

## Lähteet

## Aiheesta muualla
* 
*
Töyhtölunni

**Töyhtölunni** (*Fratercula cirrhata*) on ruokkien heimoon kuuluva rantalintu.

## Levinneisyys
Töyhtölunnia tavataan Tyynellämerellä Itä-Aasiassa ja Pohjois-Amerikan länsirannikolla. Lajin kokonaiskannaksi arvioidaan yli 3,5 miljoonaa yksilöä ja se on arvioitu elinvoimaiseksi lajiksi. Lajin kannankehitys on kuitenkin laskeva.

## Lähteet
Eric Mouloungui

**Éric Mouloungui** (s. 1. huhtikuuta 1984) on gabonilainen jalkapalloilija. Hän oli pelipaikaltaan hyökkääjä. Hän pelasi kotimaansa lisäksi Ranskassa, Arabiemiraateissa, Puolassa ja Kiinassa.

Mouloungui edusti Ranskan Ligue 1:ssä Strasbourgia ja Nizzaa sekä Ligue 2:ssa Strasbourgin lisäksi Gueugnonia. Hän pelasi Ligue 1:ssä 177 ottelua ja teki niissä 24 maalia. Puolassa hän pelasi Śląsk Wrocławin joukkueessa kymmenen Ekstraklasa-ottelua ja teki niissä yhden maalin. Arabiemiraateissa hän edusti Al Wahda Abu Dhabia ja Kiinassa Shenyang Zhongzea. Hän lopetti pelaajauransa Ranskan alasarjoissa vuonna 2019.

Mouloungui pelasi Gabonin maajoukkueessa 38 maaottelua vuosina 2001–2013 ja teki niissä seitsemän maalia. Hän pelasi Afrikan-mestaruuskilpailuissa vuosina 2010 ja 2012, ja jälkimmäisessä turnauksessa hän teki maalin puolivälieräottelussa Malia vastaan ja onnistui maalinteossa myös ottelun päättäneessä rangaistuspotkukilpailussa, jonka tuloksena Gabon kuitenkin hävisi ja putosi jatkosta.

## Lähteet
Storytelling (elokuva)

**Storytelling** (televisioesityksessä suomeksi *Totta vai tarua*) on vuonna 2001 ensi-iltansa saanut Todd Solondzin käsikirjoittama ja ohjaama elokuva.

*[[The New York Times]]in* kriitikot valitsivat *Storytellingin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Juoni
Elokuva koostuu kahdesta toisiinsa liittymättömästä tarinasta, joissa näyttelijätkään eivät ole samoja. Ensimmäinen (nimeltään ”Fiction”) kertoo collegen luovan kirjoittamisen kurssista, jonka miespuolinen opettaja hakeutuu suhteisiin naisopiskelijoidensa kanssa. Jälkimmäinen episodi (”Non-Fiction”) kertoo dokumenttiryhmästä, joka kuvaa opiskelupaikkaa hakevaa lukiolaispoikaa ja hänen perhettään.

## Rooleissa
### Fiction

### Non-Fiction

## Lähteet
Silsersee

**Silsersee** (, ) on Kaakkois-Sveitsissä, Graubündenin kantonissa sijaitseva järvi. Inn (, paikallisesti ) laskee järven kautta Silvaplanersee-järveen. Silsersee on yksi Engadininlaakson neljästä järvestä. Muut ovat Silvaplanersee, Champfèrersee ja Sankt Moritzersee.

Silsersee sijaitsee *Bregaglian* ja *Sils im Engadin/Segl* -nimisen kunnan alueella.

## Lähteet
*

### Viitteet
Jean-Baptiste de Martignac

**Jean-Baptiste Sylvère Gay, Martignacin varakreivi** (20. kesäkuuta 1778 Bordeaux – 3. huhtikuuta 1832 Pariisi) oli ranskalainen poliitikko ja historioitsija, joka toimi Ranskan pääministerinä vuosina 1828–1829.

Martignac toimi vuonna 1798 vallankumousjohtaja Emmanuel Joseph Sieyèsin sihteerinä ja palveli sen jälkeen armeijassa. Hän kirjoitti useita näytelmiä. Napoleonin valtakauden aikana hän toimi menestyksekkäänä asianajajana Bordeaux'ssa ja kuului Les Chevaliers de la Foi (”Uskon ritarit”) -nimiseen rojalistiseen salaseuraan. Martignac nimitettiin 1818 kuninkaallisen oikeuden julkisasiamieheksi ja seuraavana vuonna Limoges’n kruununjuristiksi. Vuonna 1821 hänet valittiin edustajainkamariin, jossa hän tuki konservatiivista pääministeri Joseph de Villèleä. Seuraavina vuosina hän sai useita merkittäviä virkanimityksiä sekä varakreivin aatelisarvon.

Kuningas Kaarle X nimitti Martignacin sisäministeriksi 4. tammikuuta 1828 ja hänestä tuli pian de Villèlen seuraaja hallituksen johdossa. Martignacin mielipiteet olivat tässä vaiheessa maltillistuneet ja pääministerinä hän muun muassa kumosi Villèlen säätämän lehdistösensuurin. Hallitus kuitenkin menetti kannatustaan sekä oikealle että vasemmalle ja hävisi vuoden 1829 vaalit. Luottamuksensa Martignaciin menettänyt kuningas korvasi hänet äärikonservatiivisella Jules de Polignacilla.

Martignac esiintyi julkisuudessa viimeisen kerran joulukuussa 1830 puolustaessaan Polignacia päärien kamarin istunnossa.

## Lähteet

## Aiheesta muualla

*Jean-Baptiste Sylvère Gaye de Martignac  Assemblée Nationale
Kultasiipikerttuli

**Kultasiipikerttuli** (*Vermivora chrysoptera*) on kerttulien heimoon kuuluva varpuslintu.

## Levinneisyys
Kultasiipikerttuleita pesii Kanadan eteläosissa ja Yhdysvalloissa. Laji on muuttolintu ja talvehtii Keski-Amerikan eteläosissa ja Etelä-Amerikan pohjoisosissa. Lajin kanta on pienentynyt ja se on luokiteltu silmälläpidettäväksi.

## Elinympäristö
Kultasiipikerttulit pesivät lehtensä pudottavissa metsissä, pensaikkoisilla laitumilla ja soilla. Muuttoaikoina kultasiipikerttuleita tavataan kaikenlaisilla metsämailla ja pensasaroilla.

## Lisääntyminen
Kultasiipikerttuli pesii touko-kesäkuussa. Hyvin piilotettu pesä sijaitsee maassa.

## Lähteet
MASS

**MASS**, , on saksalaisen Rheinmetallin valmistama laivaston omasuojajärjestelmä. Se on yhdistetty  sota-aluksen sensoreihin ja se suojaa alusta vihollisen ohjusiskuilta laukaisemalla harhautusmaaleja. Tilanteesta riippuen ne häiritsevät vihollisen ohjuksen sensoreita ultravioletti-, näkyvän valon-, laser-, infrapuna- tai tutkasäteilyllä. MASS voidaan kytkeä aluksen johtamisjärjestelmään tai se voi toimia täysin itsenäisesti. Rheinmetall on ilmoittanut MASS:n olevan valittu vuoteen 2009 mennessä yhdeksän eri valtion merivoimille, viiteentoista erilaiseen alusluokkaan. Vuoteen 2012 mennessä järjestelmän valinneiden määrä lisääntyi kahdella tuntemattomalla ostajalla.

## Käyttäjävaltiot
*: LST-II -luokan maihinnousualus
*: Halifax-luokan fregatti
*:  Skjold-luokan ohjusvene
*: Khareef-luokan korvetti
*: Lupo-luokan fregatti
*: Göteborg-luokan korvetti, Stockholm-luokan korvetti, Visby-luokan korvetti
*: Braunschweig-luokan korvetti, Brandenburg-luokan fregatti, Frankenthal-luokan miinanraivaaja, Kulmbach-luokan miinanraivaaja, Baden-Württemberg -luokan fregatti
*: Hamina- ja Rauma-luokan ohjusveneet, Hämeenmaa-luokan miinalaiva
*
Sankt Moritzersee

**Sankt Moritzersee** (, ) on Kaakkois-Sveitsissä, Graubündenin kantonissa sijaitseva järvi. Inn () laskee järven kautta kohti Samedania. Sankt Moritzersee on yksi Engadininlaakson neljästä järvestä. Muut ovat Silsersee, Silvaplanersee ja Champfèrersee.

Sankt Moritzersee sijaitsee Sankt Moritzin kunnan alueella.

## Lähteet
*
*

### Viitteet
Pariisin kaupungintalo

**Hôtel de Ville** eli **Pariisin kaupungintalo** on Pariisin kaupunginhallinnon toimitalo. Se sijaitsee kaupungin keskustassa 4. arrondissementin alueella aivan lähellä Seine-joen rantaa.

Kaupungintalo on sijainnut samalla paikalla vuodesta 1357 alkaen. Renessanssityylinen rakennus valmistui vuonna 1628. Rakentaminen oli aloitettu jo edellisellä vuosisadalla kuningas Frans I:n määräyksestä. Alkuperäinen rakennus tuhoutui tulipalossa Pariisin kommuunin kukistamisen yhteydessä toukokuussa 1871, mutta se rakennettiin uudelleen kopiona alkuperäisestä vuosina 1873–1882 arkkitehtien Théodore Ballu ja Edouard Deperthes suunnitelman mukaan.

Kaupungintalon julkisivua koristaa 108 kuuluisaa pariisilaista esittävää patsasta sekä 30 muita Ranskan kaupunkeja symboloivaa veistosta.

Kaupungintalon edessä oleva aukio tunnettiin keskiajalta alkaen Place de Grèvenä, kunnes se 1800-luvun alussa uudelleennimettiin Place de l'Hôtel-de-Villeksi.

## Lähteet

## Aiheesta muualla
Palindromes

**Palindromes**, rinnakkaisnimeltään **Palindromes – nyrjähtänyt rakkaustarina**, on vuonna 2004 ensi-iltansa saanut Todd Solondzin käsikirjoittama ja ohjaama elokuva. Siinä 13-vuotiaan tytön suurin toive on saada oma lapsi. Elokuva käsittelee kiistanalaisia teemoja kuten pedofiliaa, aborttia ja kristillistä uskoa. Tyttöä esittää kahdeksan eri-ikäistä, erirotuista ja jopa eri sukupuolta edustavaa näyttelijää. Päähenkilöiden nimet Aviva, Bob ja Otto ovat palindromeja.

## Arvioita
*Turun Sanomien* Tapani Maskulan mielestä *Palindromes* latelee niin lohdutonta huumoria häpeällisiin verukkeisiin turvautuvista elämänvalheista, ettei näin provosoiville vinoiluille tahdo tohtia nauraa ääneen. ”Tyylilleen uskollisena Todd Solondz ei karsinoi henkilöitään susiin eikä lampaisiin vaan kuvailee tässäkin teoksessaan pahaa aiheuttavia hyväntekijöitä ja hyvää tarkoittavia pahoinpitelijöitä. Ydinperhe, uskonto ja muut yhteiskuntaa tukevat normistot peittävät julkisivunsa taakse varsinkin seksuaalisia tabuja, joiden sietämätön houkutus kiusaa kaikkia.”  Film-O-Holic.com-elokuvasivuston Saija Holmin mielestä *Palindromes* on valitettavan raskas katselukokemus mielenkiintoisesta aiheestaan ja omaperäisestä lähestymistavastaan huolimatta. Katsoja etäännytetään tehokkaasti elokuvan maailmasta, ja elokuvan kyynisen kriittinen suhtautuminen kaikkeen uuvuttaa helposti innokkaimmankin.

## Lähteet
Diogo Lopez de Sequeira

**Diogo Lopez de Sequeira** (1465–1530) oli portugalilainen tutkimusmatkailija, joka toimi myös Portugalin kuvernöörinä Intiassa. Hän valtasi taloudellisesti tärkeitä alueita Portugalin omistukseen, muun muassa Molukit, Sumatran ja Malakan. Alueella oli jo vuonna 1512 purjehtinut portugalilainen Francisco Serrão, jonka avulla eurooppalaiset saivat selville mausteiden viljelypaikan. Valtauksen jälkeen vuonna 1518 Lopez joutui palaamaan terveytensä horjumisen takia takaisin Intiaan, jossa hän toimi vuodet 1518–1522 Portugalin kuvernöörinä.

## Katso myös
* Zaragozan sopimus 1529

## Lähteet
Arvo Ohinen

**Arvo Johan Ohinen** (16. syyskuuta 1906 Nurmijärvi – 31. maaliskuuta 1963 Rovaniemi) oli suomalainen pappi. Hän toimi Setlementtiliikkeen Työkeskus Rovalan tukkilaisappina 1932–1935, sen johtajana 1945–1963 sekä Kotkassa ja Viipurissa Työkeskus Toukolan johtajana 1935–1944. Hän oli Lapin sivistystyön johtavia henkilöitä. Ohiselle myönnettiin rovastin arvo vuonna 1957.

Ohinen valmistui ylioppilaaksi Lohjan yhteiskoulusta vuonna 1927 ja hänet vihittiin papiksi Oulussa vuonna 1932, minkä jälkeen hän toimi aluksi ylimääräisenä pappina Lumijoella.

Ohinen oli myös Rovalaan 1949 puuhaamansa Palosalmen metsätyömieskodin johtaja. Presidentti Urho Kekkonen, joka kantoi huolta metsätyömiesten oloista ja toimeentulosta, tuki toimintaa ja vieraili siellä usein. Kekkonen oli yhteydessä Ohiseen kirjeitsekin.

## Lähteet
Richard Barthelmess

**Richard Barthelmess** (1895–1963) oli yhdysvaltalainen näyttelijä ja elokuvatuottaja. Hän aloitti pikkuosista ja nousi mykkäfilmin merkittäväksi tähdeksi. Alkuaikojen menestyselokuvia olivat *[[Katkenneita kukkasia]]* (1919) ja *[[Way Down East]]* (1920).

Äänielokuvan aikakaudella Barthelmessin ura jatkui mutta suosio kääntyi laskusuuntaan. Epäonnistuneen kauneusleikkauksen jälkeen hänen kasvonpiirteistään tuli rujot. Howard Hawks hyödynsi niitä elokuvassa *[[Vain enkeleillä on siivet]]* (1939).

Kun Oscar-palkintoja alettiin jakaa 1927, Barthelmess oli ehdokkaana kahdesta elokuvastaan, *[[Isänmaaton mies]]* (1927) ja *[[Kuolemaan tuomittu]]* (1928).

## Lähteet

## Aiheesta muualla
Sumajärvi

**Sumajärvi** () on järvi Karjalan tasavallan Belomorskin piirin Suman kunnassa Venäjällä. Sen pinta-ala on 72,7 neliökilometriä ja valuma-alueen laajuus 1660 neliökilometriä. Järven keskisyvyys on 7,4 ja suurin syvyys 18,5 metriä.

Sumajärven kautta virtaa Vienanmereen laskeva Sumajoki. Järveen laskevia jokia ovat Jenga, Jalmas ja Lebjažja. Kalalajeja ovat muikku, siika, kuore, hauki ja lahna, toisinaan tavataan lohia, taimenia ja nahkiaisia.

Sumajärven rannalla sijaitsee samanniminen taajama (ven. *Sumozero*). Entiset Ontolahden (*Jendoguba*) ja Sumansaaren (*Sumostrov*) kylät ovat nykyään autioina. Pohjoispuolella on Hvoinyin taajama ja eteläpuolella Vorensin kylä.

## Lähteet

## Aiheesta muualla
* Sumajärvi Venäjän vesistörekisterissä
Storytelling

**Storytelling** tarkoittaa seuraavia asioita:

* *[[Storytelling (elokuva)|Storytelling]]*, Todd Solondzin elokuva
* *[[Storytelling (Belle & Sebastianin albumi)|Storytelling]]*, Belle & Sebastianin soundtrackalbumi Solondzin elokuvaan,
* *[[Storytelling (Jean-Luc Pontyn albumi)|Storytelling]]*, Jean-Luc Pontyn albumi.
Puljärvi

**Puljärvi** () on järvi Karjalan tasavallan Belomorskin piiri Suman kunnassa. Sen pinta-ala on 50,1 neliökilometriä, keskisyvyys noin kuusi ja suurin syvyys 15 metriä.

Järven kautta virtaa Vienanmereen laskeva Sumajoki. Siihen laskevia jokia ovat Perma, Kokša-Mokša ja Korosozerka. Kivisiä rantoja peittää etupäässä havumetsä.

Puljärven rannalla sijaitsee samanniminen autioksi jäänyt kylä (ven. *Pulozero*).

## Lähteet

## Aiheesta muualla
* Puljärvi Venäjän vesistörekisterissä
Jouhihietakyyhky

**Jouhihietakyyhky** (*Pterocles alchata*) on hietakyyhkylaji.

## Tuntomerkit
Jouhihietakyyhky on 28–32&nbsp;cm pitkä, lisäksi sillä on 2–10&nbsp;cm pitkät pyrstöjouhet. Lajin siipiväli on 55–63&nbsp;cm. Jouhihietakyyhkyllä on valkoinen vatsa ja siiven alapeitinhöyhenet. Koiraan  siipien peitinhöyhenet ovat kellanvihreät ja niiden kärjet ovat mustat. Hartioilla ja selässä koiraalla on kullanvihreitä täpliä. Kurkku on musta ja päälaki, niska ja kaulavyö oliivinvihreät. Posket ovat punaruskeat ja rinnassa on mustien juovien rajaama ruskea vyö.

Naaraan siipien peitinhöyhenet ovat vähemmän vihertäviä ja niissä on tiheässä mustia raitoja. Myös päälaella ja niskassa sillä on tiheää poikkiraidoitusta. Kurkku on valkoinen. Posket ja rintavyö ovat himmeämmän ruskeat kuin koiraalla.

Jouhihietakyyhkyn ääni on särähtävän kova ja laskeva ”rraahr-au”, jota se päästää lennossa.

## Levinneisyys
Jouhihietakyyhkyjä tavataan Ranskassa, Espanjassa, Portugalissa, Pohjois-Afrikassa, Lähi-idässä ja Keski- ja Etelä-Aasiassa. Euroopassa elää arviolta 30&nbsp;000–63&nbsp;000 yksilöä. Euroopan kanta muodostaa 5–24 prosenttia koko maailman kannasta, joten hyvin varovainen arvio koko maailman kannasta on 130&nbsp;000–1&nbsp;500&nbsp;000 yksilöä.

## Elintavat
Jouhihietakyyhky käy aamuisin juomapaikoilla. Laji saattaa kerääntyä tuhansien yksilöiden parviksi.

## Lähteet
Veikko Okko

**Veikko Oma Toivo Okko** (1. syyskuuta 1912 Ikaalinen – 10. elokuuta 2009 Helsinki) oli suomalainen maantieteilijä ja geologi. 

## Henkilöhistoria
Okko oli Helsingin yliopiston maantieteen apulaisprofessori 1958–1962 ja professori vuosina 1962–1975. 

Veikko Okon puoliso vuodesta 1958 oli professori, informaatikko Marjatta Okko.

## Julkaisuja
**Glacial Drift in Iceland, its Origin and Morphology*, 1955
**Untersuchungen über den Mikkeli Os*, 1945
**The Second Saulpausselkä at Jylisjärvi East of Hämeenlinna*, 1958

## Lähteet
Vanhat miehet uusissa autoissa

**Vanhat miehet uusissa autoissa** (*Gamle maend i nye biler*) on vuonna 2002 ensi-iltansa saanut Lasse Spang Olsenin ohjaama tanskalainen komediaelokuva. Se on jatko-osa komedialle *[[Kiinassa syödään koiria]]* (*I Kina spiser de hunde*, 1999), ja tunnetaan myös rinnakkaisnimellä **Kiinassa syödään koiria II**.

## Juoni
Kuolevan ”Munkin” viimeinen toive on pyytää kasvattipoikaa Haraldia etsimään hänen biologinen poikansa Ludvig, jota ei ole koskaan tavannut. Ludvig löytyykin ruotsalaisesta vankilasta, saadaan vapaaksi ja isä ja poika tapaavat ensi kerran. Isä tarvitsisi maksansiirron, joten pojat ryhtyvät valmistelemaan pankkiryöstöä leikkauksen rahoittamiseksi. Mukana kuvioissa on myös kokkipari Peter ja Martin sekä tyttö nimeltä Millie. Kaikki menee pieleen, ja pian perässä tulevat myös poliisit.

## Lähteet

## Aiheesta muualla
* Arvio elokuvasta Film-o-holic-sivustolla
Kumano (1936)

**Kumano** () oli keisarillisen Japanin laivaston vuonna 1937 valmistunut Mogami-luokan raskas risteilijä toisessa maailmansodassa.

## Valmistus

Alus tilattiin vuoden 1931 hankinnoissa Kawasakin Kōben telakalta, missä köli laskettiin 5. huhtikuuta 1934. Alus laskettiin vesille 15. lokakuuta 1936 ja valmistui 31. lokakuuta 1937.

## Palvelus
Alus hyökkäsi 25. lokakuuta 1944 Yhdysvaltain laivaston saattuetukialusosastoa vastaan, kun se vaurioitui osaston suojana olleen hävittäjän *[[USS Johnston]]in* laukaisemasta torpedosta. Vaurioitunut alus keskeytti hyökkäyksen ja lähti San Bernardinon salmeen, jossa se joutui syöksypommittajien maaliksi. Alus selvisi Sibuyaninmerellä ilmahyökkäyksestä ja pääsi Manilaan, jossa aloitettiin tilapäiskorjaukset.  Alus lähti 4. marraskuuta Japaniin telakalle, mutta Luzonin edustalla Yhdysvaltain laivaston sukellusvene havaitsi risteilijän. *[[USS Ray]]* torpedoi aluksen, joka pääsi kuitenkin Luzonille Santa Cruziin. Vaurioiden korjaaminen aloitettiin, mutta 25. marraskuuta *[[USS Ticonderoga (CV-14)|USS Ticonderogan]]* lentokoneet upottivat aluksen Dasolin lahdella. Alukseen osui hyökkäyksessä neljä pommia ja viisi torpedoa.

## Lähteet
*

### Viitteet
David Feherty

**David Feherty** (s. 13. elokuuta 1958 Bangor) on pohjoisirlantilainen, nykyisin myös Yhdysvaltain kansalaisuuden omaava entinen ammattilaisgolfaaja. Oman aktiiviuransa Feherty lopetti vuonna 1997, ja sen jälkeen hän on toiminut asiantuntijana eri televisiokanavilla.

Feherty voitti ammattilaisurallaan yhteensä kymmenen virallista turnausta. Lisäksi hän oli Euroopan joukkueessa vuoden 1991 Ryder Cupissa. Televisiourallaan Feherty tunnetaan värikkäistä, usein myös kohuakin aiheuttaneista lausunnoistaan.

## Lähteet
Crazy/Beautiful

**Crazy/Beautiful** on vuonna 2001 ensi-iltansa saanut John Stockwellin ohjaama romanttinen draamaelokuva, jonka pääosia esittävät Kirsten Dunst ja Jay Hernandez.

## Lähteet

## Aiheesta muualla
*Arvio elokuvasta Film-o-holic-sivustolla
Minä päivänä tahansa

**Minä päivänä tahansa** (*Any Given Sunday*) on Oliver Stonen ohjaama elokuva vuodelta 1999. Se kertoo amerikkalaisesta jalkapallosta.

## Lähteet
Arvo Oksala

**Arvo Alfred Oksala** (2. heinäkuuta 1920 Sortavala  – 16. joulukuuta 1993) oli suomalainen lääkäri ja professori. 

Oksalan vanhemmat olivat diplomi-insinööri, kansanedustaja, puolustusministeri Arvi Oksala ja Xenia Thekla Feldmann ja puoliso vuosina 1947–1969 Kaija Kuusamo ja vuosina 1970–1982 Marja-Leena Koiranen. Oksala tuli ylioppilaaksi Helsingin lyseosta 1939 ja valmistui lääketieteen lisensiaatiksi 1947. Tohtoriksi Oksala väitteli 1951, edellisenä vuonna hän sai silmätautien erikoislääkärin pätevyyden. Oksala toimi uransa alkuvuosina Oulun ja Porin Diakonissalaitosten ja Turun yliopiston palveluksessa, samoin kuin Kaakkois-Suomen  Keskussairaalassa. Turun yliopiston silmätautien professori hän oli vuodesta 1961 vuoteen 1985 ja lääketieteellisen tiedekunnan dekaani 1971–1985. Hän oli ultraäänen käytön uranuurtajia.

Oksala sai Anders Jahren palkinnon vuonna 1970.

## Lähteet
Kaarle Oksala

**Kaarle Johannes Oksala** (27. tammikuuta 1873 Tampere – 12. heinäkuuta 1949 Jyväskylä) oli suomalainen kasvatustieteilijä ja Jyväskylän kasvatusopillisen korkeakoulun rehtori.

Oksala oli Jyväskylän seminaarin lehtori 1905–1934, ja Kasvatusopillisen korkeakoulun käytännöllisen kasvatusopin professori ja korkeakoulun rehtori 1934–1940. Hän oli *[[Kasvatus ja Koulu]]* -aikakauskirjan päätoimittaja 1919–1944. Hän edesauttoi korkeakoulun perustamista.

Kaarle Oksala oli naimisissa vuodesta 1902 opettaja ja suomentaja Aina Sirénin kanssa. Oksalan poikia ovat professorit Ohto Oksala, Päivö Oksala ja Tarvo Oksala.

## Lähteet
Lassie (vuoden 2005 elokuva)

**Lassie** (*Lassie*) on vuonna 2005 ensi-iltansa saanut Charles Sturridgen käsikirjoittama ja ohjaama elokuva, joka perustuu Eric Knightin nuortenkirjaklassikkoon *Lassie palaa kotiin*. Sen pääosissa nähdään Jonathon Mason, Peter O'Toole, Samantha Morton, John Lynch, Peter Dinklage ja Edward Fox.

## Lähteet
Rukla

**Rukla** on kauppala keskisessä Liettuassa, Jonavan kunnallispiirissa, Kaunasin läänissä Neris-joen rannalla. Vuonna 2001 kauppalassa asui 2 376 asukasta. 

## Kuvia

Tiedosto:Kelias 143. Prie Ruklos.JPG|Tie 143 (Jonava - Elektrėnai) Ruklan kohdalla.
Tiedosto:Geležinio vilko pastatai.JPG|Ruklan keskustaa.
Tiedosto:Ruklos pabėgelių centras.JPG|Ruklan keskustaa. 
 

## Lähteet
 
## Aiheesta muualla
Elämä on i-ha-haa

**Elämä on i-ha-haa** (*Vinnare och förlorare*) on vuonna 2005 ensi-iltansa saanut ruotsalaisen Kjell Sundvallin ohjaama romanttinen komediaelokuva.

## Juoni
Raviohjastaja Fredrik on pienen Magdan yksinhuoltaja. Hän yrittää menestyä ja päästä palkinnoille, ja jättää usein Magdan äitinsä hoitoon. Mummi ja Magda käyvät usein bingohallissa, jossa Magda saa leikkiä nuoren sinkkutytön Helenan labradorinnoutajan kanssa. Magda ja Helena ystävystyvät, ja ennen pitkää myös isä Fredrik saa tavata Helenan.

## Näyttelijät

Lähde: 

## Lähteet
Tarvo Oksala

**Tarvo Anopoika Oksala** (24. helmikuuta 1915 Jyväskylä – 3. marraskuuta 1982 Jyväskylä) oli suomalainen perinnöllisyystieteilijä. Hän oli 1945–1968 Helsingin yliopiston dosentti ja vuodesta 1960 Turun yliopiston perinnöllisyystieteen professori.

Hänen isänsä oli professori Kaarle Oksala.

## Lähteet
Natalie Gulbis

**Natalie Anne Gulbis** (s. 7. tammikuuta 1983, Sacramento, Kalifornia) on yhdysvaltalainen ammattilaisgolfari. 

Gulbis on ansainnut ammattilaisurallaan pelkästään palkintorahoina yli 4,5 miljoonaa dollaria. Huippusijoitusten puutteesta huolimatta Gulbis on yksi tämän hetken tunnetuimmista golfin naisammattilaisista.

## Muuta

Golfin lisäksi Gulbis tunnetaan muun muassa amerikkalaisen Diili-televisiosarjan kahdeksannen kauden kilpailijana. Lisäksi hänellä on ollut pieni rooli C.S.I. -televisiosarjan kymmenennellä kaudella.

## Lähteet

*LGPA.comin profiili
Charles Dupuy

**Charles Alexandre Dupuy** (5. marraskuuta 1851 Le Puy – 23. heinäkuuta 1923 Ille-sur-Têt) oli ranskalainen poliitikko, joka toimi kolmesti Ranskan pääministerinä vuosina 1893, 1894–1895 ja 1898–1899.

Dupuy oli alkujaan filosofian professori. Hänet valittiin parlamentin edustajainkamariin vuonna 1885 ja hän liittyi Jules Ferryn johtamien maltillisten tasavaltalaisten ryhmään. Dupuy toimi opetusministerinä 1892–1893 ja kokosi sen jälkeen ensimmäisen oman hallituksensa huhtikuussa 1893. Hän siirtyi kuitenkin jo saman vuoden joulukuussa edustajainkamarin puhemieheksi. Puhemieskautensa ensimmäisen viikon aikana joulukuussa 1893 Dupuy joutui anarkisti Auguste Vaillantin pommiattentaatin kohteeksi kamarin istunnossa, mutta ei loukkaantunut. Dupuy sai mainetta rauhallisuudellaan, kun hän pommin räjähdettyä totesi: ”*Hyvät herrat, keskustelu jatkukoon*”. Toukokuussa 1894 Dupuy palasi pääministeriksi ja toimi samalla myös sisäministerinä. Hän oli presidentti Sadi Carnot’n vierellä, kun tämä murhattiin kesäkuussa 1894 Lyonissa.

Ranskaa kuohuttanut Dreyfus-skandaali sai alkunsa Dupuyn toisen hallituksen aikana. Kun Dupuy palasi kolmannen kerran pääministeriksi marraskuussa 1898, Alfred Dreyfusin oikeusjuttu oli tulossa uuteen käsittelyyn. Dupuyn kolmas hallitus sääti poikkeuslain, jolla Dreyfus-jutun käsittely siirrettiin korkeimman oikeuden rikososastolta oikeuden yhteiskokoukselle. Prosessi johti myöhemmin Dreyfusin tuomion kumoamiseen erityisessä sotaoikeudessa, mistä seurasi oikeiston protesteja. Dupuy erosi tämän jälkeen pääministerin paikalta kesäkuussa 1899.

Vuodesta 1900 kuolemaansa asti Dupuy edusti Haute-Loirea Ranskan senaatissa.

## Lähteet

## Aiheesta muualla

*Charles Dupuy  Assemblée Nationale
Nashville Pussy

**Nashville Pussy** on yhdysvaltalainen rockyhtye, joka perustettiin Atlantassa vuonna 1996. Yhtyeen musiikillista tyyliä on vaihtelevasti kuvattu: psychobilly, southern rock, hard rock, cowpunk ja "sleaze rock" tyyliseksi. Yhtyeen sanoitusten teemat pyörivät enimmäkseen seksin, huumeiden, juomisen, taisteluiden, ja rock 'n' rollin ympärillä. Yhtye on julkaissut kahdeksan studioalbumia, kaksi EP:tä ja kaksi live DVD:tä

## Jäsenet
### Nykyiset jäsenet
* Blaine Cartwright - laulu, rytmikitara
* Ruyter Suys - soolokitara
* Bonnie Buitrago – basso
* Dusty Watson – rummut

### Entiset jäsenet
* Adam Neal  (Rock N Roll Outlaw) - rummut
* Corey Parks - basso
* Max Terasauro - rummut
* Tracy Almazan (Tracy Wives, Tracy Kickass) - basso
* Katielyn Campbell - basso
* Karen Cuda - basso
* Karen Cuda – basso
* Jeremy "Remo" Thompson – rummut
* RL Hulsman – rummut
* Ben Thomas – rummut

## Diskografia

### Studioalbumit
* 1998 : *[[Let Them Eat Pussy]]*
* 2000 : *[[High As Hell]]*
* 2002 : *[[Say Something Nasty]]*
* 2005 : *[[Get Some!]]*
* 2005 : *[[Dirty Best of Nashville Pussy]]*
* 2009 : *[[From Hell to Texas]]*
* 2012 : *[[From Hell to Texas (Re-mixed) + Live and Loud in Europe]]*
* 2014 : *[[Up the Dosage]]*
* 2018 : *[[Pleased to Eat You]]*

### Livealbumit
* 2003 : *Keep on f*cking Live in Paris (DVD)*
* 2008 : *Live in Hollywood (DVD)*
* 2011 : *Live in Rennes*
* 2012 : *Live and Loud From Europe*
* 2015 : *Live in Nothingham*
* 2020 : *Eaten Alive*

## Lähteet
Budatínin linna

**Budatínin linna** () on linna Žilinan kaupungin lähellä Slovakiassa. Linna sijaitsee jokien Kysuca ja Váh yhdistymiskohdassa. Linnan vanhin osa, pyöreä nelikerroksinen torni,  on luultavasti 1200-luvulta, se mainitaan ensimmäisen kerran 1323. Torni on 20 metriä korkea, 12 metriä leveä ja sen muurit ovat paikoin kaksi metriä paksut. Entisöity linna on nykyisin museona.

## Lähteet

## Aiheesta muualla

* Považie museo - Budatínin linna 
*Budatínin linna castles.sk sivustolla

## Kuvia alueelta

 Kuva:Budatin (4).jpg|
 Kuva:Budova 2.JPG|
 Kuva:Budova.JPG|
 Kuva:Žilina P6062219.jpg|
Louis Eugène Cavaignac

**Louis Eugène Cavaignac** (15. lokakuuta 1802 Pariisi – 28. lokakuuta 1857 Sarthe) oli ranskalainen kenraali ja poliitikko, joka toimi Ranskan tilapäisenä valtionpäämiehenä puoli vuotta vallankumousvuoden 1848 aikana ja murskasi kesäkuun kansannousuna tunnetun työläiskapinan Pariisissa.

## Elämä ja ura
Louis Eugène Cavaignacin isä Jean-Baptiste Cavaignac oli jakobiini, joka toimi yleisen turvallisuuden valiokunnan jäsenenä Ranskan vallankumouksen aikana. Cavaignac peri isältään tasavaltalaisaatteen. Myös hänen vanhempi veljensä Éléonore-Louis Godefroi Cavaignac oli tunnettu tasavaltalainen. Louis Cavaignac kävi polyteknillistä koulua Pariisissa ja valmistui Ranskan sotilasakatemiasta Metzissä. Hän osallistui ranskalaisen sotilasretkikunnan mukana Kreikan vapaussotaan vuonna 1828. Hänet erotettiin armeijasta tasavaltalaisuutensa vuoksi vuonna 1831. Hän pääsi takaisin palvelukseen setänsä avulla, ja hänet lähetettiin vuonna 1832 Algeriaan. Hän ansioitui Algerian asteittain edenneessä valloituksessa 1830–1840-luvuilla. Hänet nimitettiin vuonna 1847 Oranin kuvernööriksi ja Ranskassa tapahtuneen helmikuun vallankumouksen jälkeen vuonna 1848 Algerian kenraalikuverööriksi. Hänet myös ylennettiin divisioonakenraaliksi.

Cavaignac valittiin keväällä 1848 Ranskan toisen tasavallan kansalliskokoukseen Lotin departementin edustajana, ja hänet nimitettiin sotaministeriksi 15. toukokuuta. Kansallisten työpajojen sulkeminen ja sosialististen edustajien erottaminen kansalliskokouksesta johtivat suuren työläiskapinan puhkeamiseen Pariisissa 23. kesäkuuta 1848. Kansalliskokous antoi tällöin Cavaignacille valtuudet kapinoinnin tukahduttamiseen. Hän suoritti toimeksiannon kolmessa päivässä ankarin ottein ja käyttämällä muun muassa tykistöä työläiskapinallisten barrikadeja vastaan, ja sai siten lempinimen ”kesäkuun teurastaja”. Noin 1&nbsp;500 kapinallista kuoli ja 12&nbsp;000 vangittiin. Kansalliskokous nimesi Cavaignacin 28. kesäkuuta toistaiseksi ylimmän toimeenpanovallan käyttäjäksi.

Cavaignac oli joulukuussa 1848 ehdolla toisen tasavallan ensimmäisissä presidentinvaaleissa, mutta hävisi selvin luvuin Louis-Napoleon Bonapartelle. Cavaignac sai vaalissa 1&nbsp;469&nbsp;156 ääntä ja Bonaparte 5&nbsp;572&nbsp;834. Cavaignac luovutti ylimmän toimeenpanovallan presidentinvirkaan astuneelle Bonapartelle 20. joulukuuta 1848, ja jatkoi sen jälkeen kansalliskokouksen jäsenenä.

Cavaignac oli yksi Louis-Napoleon Bonaparten vastaisen tasavaltalaisen opposition johtajista, ja hänet vangittiin lyhyeksi aikaa joulukuun 1851 vallankaappauksen yhteydessä. Pian tämän jälkeen presidentti Bonaparte julistautui keisariksi nimellä Napoleon III, jolloin Cavaignac vetäytyi politiikasta. Hänet valittiin parlamentin alahuoneeseen eli lainsäätäjäkuntaan vuosina 1852 ja 1857, mutta hän ei ottanut paikkaa vastaan kummallakaan kertaa, sillä hän kieltäytyi vannomasta uskollisuudenvalaa keisarille. Hän kuoli pian jälkimmäisen vaalin jälkeen.

Louis Cavaignacin poika Jacques Marie Eugène Godefroy Cavaignac oli tunnettu poliitikko kolmannen tasavallan aikana.

## Lähteet

## Aiheesta muualla

*Louis Eugène Cavaignac  Assemblée Nationale
Pilviin piirretty

**[[Pilviin piirretty]]** (*Tmavomodrý svět*, 2001) on tšekkiläisen Jan Svĕrákin ohjaama draamaelokuva, joka kertoo vuonna 1939 Britannian kuninkaallisiin ilmavoimiin liittyvistä tšekkiläissotilaista. Käsikirjoituksen laati ohjaajan kirjailijaisä Zdeněk Svěrák.

## Lähteet

## Aiheesta muualla
* Arvio elokuvasta Film-o-holic-sivustolla
Jotain suurempaa

”**Jotain suurempaa**” on Irinan toinen Askeleita -studioalbumilta julkaistu single. Single julkaistiin 22. helmikuuta 2013. Kappaleen on säveltänyt Toni Wirtanen ja se on yksi *Askeleita* -albumin kappaleista, jota Irina itse ei ole ollut tekemässä.

Toisin kuin Irinan edellinen single, ”Koko kuva”, tämä single ei ole toistaiseksi saavuttanut yhtä suurta menestystä, sillä julkaisunsa jälkeen se ei ole noussut single- tai latauslistalle. ”Jotain suurempaa” on kuitenkin ollut radioiden yhdeksänneksi soitetuin kappale.

## Kappaleet
# 

## Listasijoitukset

## Lähteet
Žeimiai

**Žeimiai** on kauppala keskisessä Liettuassa, Jonavan kunnallispiirissa, Kaunasin läänissä. Vuonna 2001 kauppalassa asui 962 asukasta. Žeimiain etäisyys kunnallispiirin keskuksesta Jonavasta on noin 12 km.

## Kuvia

Tiedosto:Vepriai old map.jpg|Žeimiai (*Seymy*) 1500-luvun kartalla.
Tiedosto:Zeimiu dvaras.jpg|Žeimiain kartano.
Tiedosto:Train station of Žeimiai001.jpg|Žeimiain rautatieasema.
Tiedosto:Zeimiai is toli.jpg|Žeimiai kuvattuna läheiseltä pellolta.
Tiedosto:Žeimiai 2012.04.17.JPG|Žeimiain keskustaa.
Tiedosto:Chapel in Žeimiai001.jpg|Roomalaiskatolinen kappeli Žeimiaissa.


## Lähteet
 
## Aiheesta muualla
Being Julia

**Being Julia** (*Being Julia*) on vuonna 2004 ensi-iltansa saanut unkarilaisen István Szabón ohjaama elokuva. Elokuvan pääosia esittävät Annette Bening ja Jeremy Irons. Käsikirjoituksen laati Ronald Harwood vuonna 1937 julkaistun W. Somerset Maughamin romaanin *Näyttelijätär* pohjalta. Musiikin elokuvaan sävelsi Mychael Danna.

## Tarina

Vuoden 1938 Lontoossa kuuluisa näyttelijä Julia Lambert ja hänen managerimiehensä Michael Gosselyn elävät vapaassa avioliitossa. Julia tapaa Tom Fennelin, itseään puolta nuoremman kunnianhimoisen miehen ja rakastuu häneen lyhyen suhteen jälkeen. Tom kuitenkin valloittaa pian nuoren aloittelevan näyttelijän Avice Chrichtonin ja yrittää suostutella tälle roolin Julian uudessa näytelmässä. Julia matkustaa ulkomaille äitinsä luo, ja palatessaan hänellä on valmiina tehokkaan tuntuinen kostosuunnitelma…

## Rooleissa

## Lähteet

## Aiheesta muualla
* 
*
Jules Grévy

**Jules Grévy** (15. elokuuta 1807 Mont-sous-Vaudrey – 19. syyskuuta 1891 Mont-sous-Vaudrey) oli ranskalainen poliitikko, joka toimi Ranskan presidenttinä vuosina 1879–1887. Hänen presidenttikautensa on katsottu vakiinnuttaneen kolmannen tasavallan valtiomuodon.

Grévy oli koulutukseltaan lakimies ja toimi vuodesta 1837 asianajajana Pariisissa. Vuoden 1848 helmikuun vallankumouksen jälkeen hänet valittiin kotiseutunsa edustajana Ranskan perustuslakia säätävään kansalliskokoukseen, jossa hän liittyi tasavaltalaiseen vasemmistoon. Louis-Napoleon Bonaparten valtaannousua ennakoiden hän kannatti toimeenpanovallan jättämistä heikoksi. Toisen keisarikunnan aikana 1851–1868 Grévy työskenteli yksityisenä asianajajana ja oli mukana tasavaltalaisten poliittisissa piireissä. Vuonna 1868 hänestä tuli Pariisin asianajajakunnan puheenjohtaja (*bâtonnier*). Hänet valittiin samana vuonna täytevaalissa parlamentin alempaan kamariin eli lainsäätäjäkuntaan Juran edustajana ja hän uusi paikkansa seuraavan vuoden tavallisissa vaaleissa. Grévy kohosi lainsäätäjäkunnassa nopeasti liberaalin opposition johtohahmoksi. Hän arvosteli voimakkaasti keisari Napoleon III:n uutta perustuslakihanketta, joka hänen mielestään vain vahvisti monarkiaa. Hän äänesti myös sodanjulistusta vastaan heinäkuussa 1870.

Kolmannen tasavallan perustamisen jälkeen Grévy valittiin kansalliskokoukseen Bordeaux’n edustajana ja hän toimi vuosina 1871–1873 sen ensimmäisenä puhemiehenä. Hän joutui väistymään monarkistien vahvistettua asemiaan. Uuden perustuslain astuttua voimaan Grévy toimi 1876–1879 edustajainkamarin puhemiehenä. Marsalkka MacMahonin erottua presidentin virasta tammikuussa 1879 Grévy valittiin 30. tammikuuta hänen seuraajakseen, vastaehdokkaanaan Léon Gambetta. Grévy sai vaalissa selvän enemmistön äänistä. Presidenttinä hän pyrki aiemmalle linjalleen uskollisesti rajoittamaan vallankäyttöään ja jättämään parlamentille mahdollisimman paljon valtaa. Ulkopolitiikassa hän oli maltillinen ja harkitseva. Grévy valittiin vuonna 1885 toiselle kaudelle, mutta hän joutui eroamaan kaksi vuotta myöhemmin skandaalin seurauksena, kun paljastui että hänen vävynsä Daniel Wilson oli kaupitellut kunnialegioonan ansiomerkkejä. Grévy itse ei tosin ollut osallisena paheksuntaa herättäneeseen toimintaan. Kun Wilson-skandaali johti Maurice Rouvierin hallituksen kaatumiseen eikä uutta saatu muodostettua tilalle, Grévy suostui lopulta eroamaan presidentin tehtävistä 2. joulukuuta 1887. Hän vetäytyi sen jälkeen julkisesta elämästä, mutta julkaisi vielä seuraavana vuonna puhekokoelman *Discours politiques et judiciaires*.

Jules Grévyn veli Albret Grévy oli vuosina 1879–1881 Algerian kenraalikuvernööri.

Grévyn mukaan on nimetty eläinlaji grevynseepra (*Equus grevyi*).

## Lähteet

## Aiheesta muualla

*Jules Grévy  Assemblée Nationale
Upninkai

**Upninkai** on kylä Jonavan kunnallispiirissa, Kaunasin läänissä, keskisessä Liettuassa. Vuonna 2001 kylässä asui 1019 asukasta. 

## Kuvia

Tiedosto:Upninkai Church.jpg|Upninkain kirkko
Tiedosto:Upninkai 1.jpg|Upninkain kirkko ja kellotapuli
Tiedosto:Upninkai 2.jpg|Upninkai


## Lähteet

## Aiheesta muualla
Šveicarija

**Šveicarija** on kylä Jonavan kunnallispiirissa, Kaunasin läänissä, keskisessä Liettuassa. Vuonna 2001 kylässä asui 848 asukasta. Kylän nimi tarkoittaa liettuaksi Sveitsiä. 

## Kuvia

Tiedosto:Šveicarija, Jonavos raj.jpg|Tienviitta kylään.
Tiedosto:Šveicarijos centre.JPG|Kylän keskustaa.
Tiedosto:Akmuo prie Šveicarijos kaimo.JPG|Muistomerkki.


## Lähteet

## Aiheesta muualla
Prinsessoja ja astronautteja

”**Prinsessoja ja astronautteja**” on Sannin ensimmäinen singlejulkaisu hänen vuonna 2013 julkaistulta debyyttialbumiltaan *[[Sotke mut]]*. Kappale sai radioensisoittonsa YleX:n *Uuden musiikin aamuvuorossa* 4. huhtikuuta 2013 kun toimittaja Tytti Shemeikka soitti sen ohjelmassa. Virallisesti single julkaistiin 5. huhtikuuta. Henri "Hank Solo" Salosen tuottaman kappaleen on säveltänyt Salosen lisäksi Sanni itse ja sanoittanut yksin Sanni.

Lontoossa kuvattu musiikkivideo julkaistiin samanaikaisesti ensisoiton kanssa. Videon on ohjannut Sami Joensuu.

## Kappaleet
#

## Listasijoitukset

## Lähteet
Carl-Eric Olin

**Carl-Eric Olin** (15. kesäkuuta 1902 Pori – 4. maaliskuuta 1974 Helsinki) oli suomalainen yritysjohtaja ja toimittaja. Hän oli opettajana Handelshögskolan vid Åbo Akademissa 1928–1938 ja samalla vuoteen 1933 hän oli Åbo Underrättelserin taloustoimittaja ja sitten päätoimittaja ja oli Åbo Tidnings och Tryckerin toimitusjohtaja. Hän väitteli tohtoriksi 1933. Suomen Teollisuusliiton apulaisjohtaja hän oli 1938–1942, Helsingin Osakepankin (HOP) pääjohtaja hän oli 1944–1946 ja uudelleen vuodesta 1962. Suomen Teollisuusliittoon hän palasi toimitusjohtajaksi vuosiksi 1946–1962. Kauppatieteen kunniatohtorin arvon hän sai 1953. 

Hänen puolisonsa oli vuodesta 1928 Agneta Olin (1905–1979), joka oli vuosina 1948–1962 Svenska kvinnoförbundetin puheenjohtaja ja 1964–1975 Finlands svenska marthaförbundin puheenjohtaja.

## Julkaisuja
**Åbo sjöfarts historia. 1, Intill branden 1827*, 1927
**Trävaruprodukter och trävaruhandel*, 1933 (väitöskirja)
**Finlands metallindustri och Finlands metallindustriförening*, 1938 
**suom. *Suomen metalliteollisuus ja Suomen metalliteollisuusyhdistys 1918-1938*, 1938

## Lähteet
Helsinki (täsmennyssivu)

**Helsinki** voi tarkoittaa seuraavia asioita Suomessa:

;Paikkakunnat ja hallintoalueet
* Helsinki, Suomen pääkaupunki
* Helsinki, vanha hallintopitäjä
* Helsingin keskustaajama, tilastollinen taajama
* Helsingin seutu, pääkaupunkiseudun kunnat ja kehyskunnat käsittävä metropolialue Etelä-Suomessa
* Helsingin seutukunta, yksi Suomen seutukunnista
* Helsingin vaalipiiri, Helsingin kaupungin muodostama vaalipiiri
* Helsinki, kylä Taivassalossa

;Muut
* Hotelli Helsinki (Solo Sokos Hotel Helsinki), hotelli Helsingissä
* *[[Helsinki (albumi)|Helsinki]]*, Häiriköiden albumi vuodelta 2015
* 1495 Helsinki, asteroidi
* Ohjusvene Helsinki, Suomen merivoimien vartiovene ja prototyyppialus
* Majakkalaiva Helsinki
* helsinki, suomalaisen kansanperinteen käsite
* Helsinki, sukunimenä:
** Nora Helsinki (s. 1974), taiteilija.

Nimeen *Helsinki* liittyvät asiat:
* Helsingin maalaiskunta (myös *Helsingin pitäjä*, ruotsiksi *Helsinge*), entinen Suomen kunta, josta tuli vuonna 1972 Vantaan kauppala ja 1974 Vantaan kaupunki.
Bukonys

**Bukonys** on kylä Jonavan kunnallispiirissa, Kaunasin läänissä, keskisessä Liettuassa. Vuonna 2001 kylässä asui 657 asukasta,  vuonna 2011 553 asukasta.

## Kuvia

Tiedosto:Bukonys1.jpg|Kirkko
Tiedosto:Bukoniu mokykla.jpg|Peruskoulu
Tiedosto:Bukonys2.jpg|Kylän keskustaa.


## Lähteet
Kuigaliai

**Kuigaliai** on kylä Jonavan kunnallispiirissa, Kaunasin läänissä, keskisessä Liettuassa. Vuonna 2001 kylässä asui 455 asukasta. 

## Lähteet
Yasuo Kobayashi

**Yasuo Kobayashi** (, s. 20. syyskuuta 1936) on japanilainen aikido-sensei. Hänellä on 8. danin arvo Aikikai-aikidossa.

Kobayashi on syntyisin Tokiosta, jossa hän pääsi vuonna 1954 Morihei Ueshiban kotioppilaaksi eli *[[uchi-deshi]]ksi* Aikikai Hombu dojolle. Vuonna 1969 Kobayashi perusti oman dojonsa Kodairaan. Kobayashi alkoi myös opettaa Saitaman yliopistossa, Meiji-yliopistossa ja Tokion kauppatieteellisessä yliopistossa.

Kobayashi on säännöllisesti kutsuttu opettamaan leireille Taiwaniin, Suomeen, Saksaan, Ruotsiin, Britanniaan, Kanadaan, Brasiliaan ja Yhdysvaltoihin. 
  
Kobayashilla on oma organisaationsa *Aikido Kobayashi Dojo*, johon kuului vuonna 2003 noin 120 ryhmää ympäri maapalloa. Kobayashi pitää yhä dojoa Tokiossa, Kodairassa.

Suomeen Kobayashi saapui ensimmäisen kerran vuonna 1977. Kobayashi mahdollisti, Kazuo Igarashi -sensein suosituksesta, Petteri Sileniukselle stipendin kahden kuukauden *uchi-deshi*-opiskeluun dojollaan.

## Lähteet
*

### Viitteet
Odotuslista

**Odotuslista** (*Lista de espera*) on vuonna 2000 ensi-iltansa saanut kuubalaisen Juan Carlos Tabioin ohjaama elokuva. Se on tarina kuubalaisella bussiasemalla linja-autoa odottavasta ihmisryhmästä, joka alkaa järjestäytyä ja muodostaa omaa pientä yhteisöä. Busseja menee ohi, mutta yksikään niistä ei pysähdy asemalle. Elokuva nähdään joko allegoriana onnistuneesta kommunistisesta yhteisöstä tai päinvastoin kuubalaisen järjestelmän epäonnistumisen kuvauksena.

## Lähteet